OS2faktor Login

Kodsordsløse logins

**Version**: 1.0.0

**Date**: 29.03.2025

**Author**: BSG

# Formål

Dette dokument beskriver funktionaliteten til kodeordsløse logins, herunder hvordan man får funktionaliteten slået til, hvordan det opleves af brugerne, og hvilke forudsætninger og evt begrænsninger der er ved kodeordsløse logins.

Ved fejl eller problemer, så start med at checke om man er ramt af en af de punkter som er nævnt i afsnit 5.

# Overordnet beskrivelse

Kodeordsløse logins er en funktion der kan slås til i OS2faktor Login. Hvis denne funktionalitet er slået til, er det muligt for brugerne er gennemføre logins via OS2faktor Login IdP’en, uden at indtaste deres kodeord, men i stedet anvende en fuld 2-faktor loginoplevelse fra OS2faktor MFA app’en på deres telefon.

Denne funktion kan være speciel gavnlig for brugere som primært anvender en telefon eller tablet som deres arbejdsredskab (fx medarejdere i sundhed og omsorg), og hvor en indtastning af 15+ tegn lange kodeord kan være en besværlig del af dagligdagen.

# Brugeroplevelsen

Når funktionen er slået til, vil brugerne få en lidt anden loginoplevelse end de er vandt til.

## Brugernavn skal indtastes først

Fordi OS2faktor Login IdP’en ikke ved om en given bruger har en MFA klient der understøtter kodeordsløse logins, er det nødvendigt først at spørge om brugerens kodeord. Her kan man med meget stor fordel sætte hak i ”Husk brugernavn”, så det er auto-udfyldt, og man alene skal klikke på ”Fortsæt” knappen under login.

A screenshot of a computer

AI-generated content may be incorrect.

Under et almindeligt loginforløb med kodeordsløse logins, vil en bruger blot møde ovenstående side, og så klikke på ”Fortsæt” knappen. Hvis en bruger har registreret en MFA enhed der understøtter kodeordsløse logins, springer login videre til nedenstående skærmbillede, hvor der præsenteres en 2-cifret kontrolkode.

Brugeren skal indtaste denne kontrolkode i MFA app’en, som automatisk bør modtage en pushbesked, der beder brugeren åbne app’en.

A screenshot of a computer

AI-generated content may be incorrect.

Hvis brugeren ikke har denne MFA klient med sig, eller måske hellere vil logge ind med kodeord (eller evt MitID), så kan brugeren klikke på disse to valg nederst på loginsiden.

Ovre i OS2faktor MFA app’en, dukker nedenstående skærmbillede op for brugeren, hvor denne skal indtaste kontrolkoden (84 i dette eksempel)

A screenshot of a phone

AI-generated content may be incorrect.

Efter brugeren har indtastet den 2-cifrede kontrolkode i app’en, så er login gennemført.

Hvis brugeren IKKE har en kodeordsløs MFA klient, eller brugeren vælger at klikke på ”Log ind med kodeord”, så præsenteres brugeren for nedenstående skærmbillede. Dette er det normale login for brugere som ikke har en kodeordsløs MFA klient registreret.

A screenshot of a computer

AI-generated content may be incorrect.

Her er login helt som normalt, som OS2faktor Login IdP’en har fungeret hidtil.

## Forudsætninger og begrænsninger

Kodeordsløse logins med OS2faktor Login, fungerer alene for brugere der anvender OS2faktor MFA app’en på deres iPhone, iPad eller Android telefon eller tablet. OS2faktor MFA app’en skal være mindst version 3.0.0, og brugeren SKAL have opsat MFA app’en med en pinkode på 6 tegn.

Bemærk at ældre versioner af OS2faktor MFA app’en har tilladt at man kan registrere en pinkode på 4 tegn – dette er ikke muligt fra version 3.0.0, der kræver en 6 tegns pinkode.

Hvis en bruger har opdateret OS2faktor MFA app’en fra version 2.x til version 3.x, så fortsætter de med at have en pinkode på 4 tegn, og vil ikke kunne anvende OS2faktor MFA app’en til kodeordsløse logins før de skifter til en 6 tegns pinkode. Man kan skifte pinkoden inde fra OS2faktor MFA app’en ved at klikke på menu-ikonet i toppen af app’en, og så vælge ”Skift pinkode”. Her skal man blot indtaste en ny 6 cifret pinkode, og så er MFA klienten kalr til kodeordsløse logins.

A screenshot of a phone

AI-generated content may be incorrect.

Det er ikke et krav at man logger på MFA enheden med pinkoden – login til MFA app’en kan altid udføres med biometri (ansigtsgenkendelse eller fingeraftryk), og kodeordsløse logins vil stadig være understøttet i dette tilfælde (den registrerede pinkode på MFA klienten skal dog stadig være på 6 tegn før funktionen er slået til).


Kodeordsløse logins fungerer alene med disse 2 typer af MFA klienter, og kan IKKE anvendes med Hardware nøgler, Kodevisere eller Desktop MFA klienter. Der kigges på at understøtte kodeordsløse logins fra flere af disse klienter, men det er ikke noget som pt er in-scope eller der er planlagt en releasedato for.

Hvis dette ændrer sig, så vil der blive udsendt information om det til alle.

# Få slået funktionen til

Kodeordsløse logins er IKKE slået til som standard i OS2faktor Login. Selvom man har en MFA klient der understøtter kodeordsløse logins, kan den ikke bruges til dette, før kommunen har valgt at få slået Kodeordsløse logins til.

Denne funktion er tilgængelig i OS2faktor Login release 2025r2 og nyere, og man kan se om den er slået til ved at gå til ”Teknisk opsætning” i OS2faktor Logins adminisportal, og verificere om der er flueben ud for denne indstilling



Hvis der ikke er flueben ud for punktet, og man ønsker at denne funktion skal være slået til, skal man tage fat i Digital Identity på

[kontakt@digital-identity.dk](mailto:kontakt@digital-identity.dk)

og bede om at få funktionen slået til.

Det er vigtigt at bemærke at når funktionen slås til, så ændrer det hvordan login skærmbilledet opfører sig, og man bør huske at informere om denne ændring til sine brugere, og evt tage højde for den i sine RPA processer, da loginflowet i disse RPA værktøjer formodentligt skal tilpasses.

# Hvorfor virker kodeordsløse logins ikke for mig?

Hvis man oplever at man ikke kan få kodeordsløse logins til at fungere, og man stadig spørges om kodeord under login, så kan det skyldes en af nedenstående

## Det er første login

Ved første login, efter man har fået sin kodeordsløse MFA klient aktiveret, vil OS2faktor Login ofte spørge om kodeord. Dette skyldes at OS2faktor Login ikke ved at brugeren har fået en MFA klient som understøtter kodeordsløse logins. OS2faktor Login slår op i sin lokale database over brugere, for at se om brugeren har en såda klient – og denne database opdateres ikke automatisk når man aktiverer sin klient, men i stedet først efter et succesfuldt login via OS2faktor Login, hvor man har anvendt sin MFA klient.

Første login, lige efter man har registreret sin MFA klient, vil derfor i mange tilfælde stadig kræve et kodeord. Når først OS2faktor Login har set at brugeren har en sådan klient, så vil den fremover springe kodeordet over.

## Funktionen ikke slået til i OS2faktor Login

Selvom man har en MFA klient der understøtter kodeordsløse logins, så vil den første kunne anvendes som en sådan når kommunen har valgt at slå funktionen til i OS2faktor Login.

Hvis ikke funktionen er aktiv i kommunens OS2faktor Login, så vil alle MFA klienter fungere ens, og dermed kræve at man indtaste sit kodeord under login.

## Login via AD FS

Kodeordsløse logins fungerer ikke i AD FS. Hvis man laver et login i AD FS, så vil MFA klienten opføre sig som en normal MFA klient, og man skal anvende kodeord som man er vandt til i AD FS login’et.

Det er ikke muligt at anvende kodeordsløse logins i AD FS sammen med OS2faktor MFA.